NK HAŠK Zagreb

**NK HAŠK Zagreb** je nogometni klub iz Zagreba.

## Historija

Nogometni odjel HAŠK-a je nastao 1906. godine. Svoju prvu javnu utakmicu je odigrao protiv PNIŠK Zagreb, odigravši 1:1 u sastavu Hinko Würth - Josip Novak, Ivo Lipovšćak, Anđelo Grgić - Marko Konstrenčić, Dragutin Albrecht, Marko Kren, Vladimir Erbežnik i Zvonimir Bogdanović. Susret se odigrao 26. listopada 1906. na igralištu propisanih mjera na Zapadnom perivoju (teren na Marulićevom trgu).

Valja napomenuti da je hrvatski naziv za ovaj šport dao HAŠK-ovac Slavko Rutzner.

Već krajem lipnja iduće godine u Pragu je igrala hrvatska nogometna reprezentacija protiv  praške Slavije, no važno je napomenuti da su većinu hrvatskih igrača činili HAŠK-ovci.

Najveće zasluge za utemeljenje Hrvatskog športskog saveza 1910. pripadaju HAŠK-u.

Prvih godina je HAŠK igrao na nekoliko igrališta, da bi konačno 1912. napravio svoj mali stadion.

Godine 1938. klub je osvojio svoj prvi naslov državnog prvaka.

Dana 4. lipnja 1945. komunističke vlasti ukinule su klub. Dekretom ministra narodnog zdravlja Federalne Hrvatske, HAŠK je zabranjen i raspušten.

Klupska tragedija nije stala na tome. 1946. je uslijedila smišljena pljenidba cjelokupne HAŠK-ove imovine (uključujući i arhivsku građu). Pravni presedan je bilo Rješenje koje je izdano dan ranije od dana odlučivanja na skupštini kluba kojeg se kreiralo i nasilno nametnulo kao sljednika FD "Akademičar".

Tako klub nije djelovao od 1945. godine do 1990. godine.

23. studenoga 1990. je klub obnovljen, a ponovno jeregistriran 14. prosinca iste godine.

Osamostaljenjem Hrvatske, pokušalo se prisvojiti HAŠK-ovu sljednost od strane Dinama, kojem je ime bilo u tu svrhu promijenjeno u HAŠK-Građanski.

Nakon par godina sporenja, klubu je priznata sljednost.

Nogometni klub Naftaš HAŠK Zagreb nastao je fuzijom drugoligaša Naftaš Ivanića i zagrebačkog ligaša HAŠK-a.

Dugo nije bilo jasno kako će izgledati druga HNL u sezoni 2006/07.. Razlog tome je bio upravo klub *NK Naftaš* iz Ivanić-grada. Kao zanimljivost, već prije se Naftaš bio spojio sa klubom iz druge županije, TŠK-om iz Topolovca, nakon što je potonji bio ispao iz 1. HNL.

Bila je rasprava bi li se klub trebao ugasiti ili ne. Da bi nestao klub, liga bi brojila samo 15 članova umjesto 16. Ipak, odluka je bila drugačija. Fuzijom sa zagrebačkim niželigašem HAŠK-om klub je opstao.

Danas je sjedište HAŠK-u na adresi *Donje Svetice 87*, Zagreb.

## Klupske boje
Klupske su boje crvena, bijela i zlatna. Sve se nalaze i u klupskom grbu, a kriterij odabira klupskih boja je bio taj što su te boje nazočne u grbovima hrvatskih pokrajina.

Autor znaka je bio prof. Branko Šenoa, a današnji izgled je napravio akademski slikar Menci Klement Crnčić na nagovor Hinka Würtha.

## Igralište
Klub je igrao na nekoliko terena. U početku je igrao na klizalištu zapadnog perivoja ispred Sveučilišne knjižnice, i to samo ljeti. Poslije je preselio na Elipsu (iza Realne ili Donjogradske gimnazije). 1911. je HAŠK unajmio terene Zagrebačke nadbiskupije u Maksimiru. 1912. je konačno zgotovljeno vlastito igralište.

Poslije rata se planiralo napraviti novi stadion na zapadnom dijelu parka u Maksimiru, za što se i kupilo zemljište, no zbog novčarske krize planovi su propali.

## Klupski uspjesi
### Prvenstva
* prvaci: Hrvatske **1912./13.** (nezavršeno prvenstvo, vodeći u 7 od 10 utakmica), Jugoslavije **1937./38.**, Zagreba **1918.**, Zagrebačkog nogometnog podsaveza **1921.**, **1922.**, **1926.**, **1926./27.**, **1928./29.**, **1929./30.** i **1931./32.** 
* finalisti: neodigrano finale prvenstva NDH **1944.** (HNS je prvotno dodijelio naslov HAŠK-u, a 1945. je povukao odluku)
* doprvaci: Jugoslavije **1939./40.**, Hrvatske **1943.**, Zagrebačkog nogometnog podsaveza **1923./24.**, **1927./28.**, **1930./31.** i **1932./33.**

### Osvajači kupa
Pokal Jugoslavenskog nogometnog saveza: **1923.**

## Rezultati po sezonama
### Prvenstvo Hrvatske i Slavonije

### Prvenstvo Zagreba

* U učinku sezone 1918./19. zbrojen je i učinak ligaškog dijela iz Drugog ratnog prvenstva grada Zagreba 1918.

### Prvenstva u Kraljevini Jugoslaviji (SHS)

### Prvenstva u NDH

### Prvenstvo Hrvatske
* 1991/92.:
* 1992/93.:
* 1993/94.: 
* 1994/95.: 4. HNL, Zagreb-Istok
* 1995/96.: 3.HNL, skupina Središte
* 1996/97.: 3.HNL, skupina Središte
* 1997/98.:
* 1998/99.:
* 1999/00.:
* 2000/01.:
* 2001/02.:
* 2002/03.:
* 2003/04.: 1.zagrebačka liga 
* 2004/05.:
* 2005/06.: 1.zagrebačka liga 
* 2006/07.:
* 2007/08.: 
* 2008/09.: 
* hrvatski kup, 1/16: Zadar-HAŠK 3:0

## Poznati igrači
*Vladimir Šuput
*Ivo Lipovšćak
*Eugen Dasović
*Stjepan Šterk
*Ivan Šojat
*Mirko Križ
*Hinko Würth
*Ivica Gajer
*Ivica Golac
*Danijel Premerl
*Egon Wasserlauf (Marko Doranić)
*Dragutin Friedrich
*Tomislav Crnković
*Andrija Konc
*Đuka Agić
*Nikola Babić
*Ivan Benković
*Slavin Cindrić
*Ivan Hitrec
*Ljudevit Vujković Lamić - Moco
*Zlatko Čajkovski
*Bruno Knežević
*Ljubo Kokeza
*Franjo Šoštarić
*Vedran Ješe
*Dario Zahora
## Poznati treneri

## Izvori
* Povijest HAŠK-a  
* Zagrebinfo Opće informacije, klupski grb 
* Nogometni leksikon
* prvenstvo Hrvatske 1912
* H.A.Š.K. 1903-1993 - HRVATSKI AKADEMSKI ŠPORTSKI KLUB, 1993. Zagreb

## Poveznice
* Hrvatski nogometni savez

## Vanjske veze
* Službene stranice HAŠK-a